જેમાં જયમાડી સોસાયટીમાં પાર્ક કરેલી કારમાંથી વિવિધ બ્રાન્ડની વિદેશી દારૂની ૧૧૨૭ બોટલો મળી આવી હતી. આ કાર ચેનાજીના પુત્ર નિકુંજ ચેનાજી ઠાકોરની માલિકીની કાર હોવાનું જણાયું હતું. પોલીસે ચેનાજીની અટક કરી રૂ.૧.૧૦ લાખનો દારૂ, કાર, બે મોબાઈલ મળીને કુલ રૂ. ૩,૭૦,૨૦૦નો મુદ્દામાલ જપ્ત કર્યો હતો. આ બાબતે જગદીશસિંહે બી ડિવિઝન પોલીસ મથકે ચેનાજી સરદારજી ઠાકોર, નિકુંજ ચેનાજી ઠાકોર તથા બલરામ ઉર્ફે બલિયો ચેહરાજી ઠાકોર વિરુદ્ધ ગુનો નોંધાવ્યો હતો. ચેનાજી આ જથ્થો હિંમતનગર, વિજયનગર અને રાજસ્થાનના જયપુરના શખ્સો પાસેથી લાવ્યા હોવાનું ખુલતાં વધુ તપાસ હાથ ધરાઈ છે.